തദ്ദേശ ഉപതിരഞ്ഞെടുപ്പുകളില് ഇടതുമുന്നണിക്കു നേട്ടം, ആറളം പഞ്ചായത്ത് ഭരണം എല് ഡി എഫ് നിലനിര്ത്തി തിരുവനന്തപുരം: സംസ്ഥാനത്തെ തദ്ദേശസ്ഥാപനങ്ങളിലേക്ക് നടന്ന ഉപതിരഞ്ഞെടുപ്പില് എല് ഡി എഫിന് നേട്ടം. 15 തദ്ദേശ വാര്ഡുകളില് നടന്ന തിരഞ്ഞെടുപ്പില് 13 എണ്ണത്തില് ഫലം വന്നപ്പോള് എട്ടിടത്ത് എല് ഡി എഫും അഞ്ചിടത്ത് യു ഡി എഫും വിജയിച്ചു. കണ്ണൂരിലെ ആറളം പത്താം വാര്ഡില് എല് ഡി എഫിന്റെ യു സുധാകരന് 137 വോട്ടുകള്ക്ക് വിജയിച്ചു. ഇതോടെ ഇവിടുത്തെ പഞ്ചായത്ത് ഭരണം എല് ഡി എഫ് നിലനിര്ത്തി. വയനാട് ബത്തേരി നഗരസഭയില് എല് ഡി എഫ് തങ്ങളുടെ ഭൂരിപക്ഷം ഉയര്ത്തി. ബത്തേരി മുനിസിപാലിറ്റിയിലെ പഴേരി വാര്ഡില് 112 വോട്ടിന് സി പി എമ്മിലെ എസ് രാധാകൃഷ്ണന് വിജയിച്ചു. കഴിഞ്ഞ തിരഞ്ഞെടുപ്പില് യു ഡി എഫ് ആയിരുന്നു ഇവിടെ വിജയിച്ചത്. ഇതോടെ ബത്തേരി നഗരസഭയില് എല് ഡി എഫിന് 24 അംഗങ്ങളും യു ഡി എഫിന് 10 അംഗങ്ങളും ആയി. ഒരാള് സ്വതന്ത്രനാണ്. കോഴിക്കോട് വളയം ഗ്രാമ പഞ്ചായത്തിലെ കല്ലുനിര വാര്ഡ് എല് ഡി എഫ് നിലനിര്ത്തി. കെ ടി ഷബിന 196 വോട്ടിന് ഇവിടെ വിജയിച്ചു. മലപ്പുറത്ത് തിരഞ്ഞെടുപ്പ് നടന്ന നാലു വാര്ഡുകളില് മൂന്നിടത്ത് യു ഡി എഫും ഒരിടത്ത് എല് ഡി എഫും വിജയിച്ചു. ഇതില് നിലമ്ബൂര് ബ്ലോക്ക് പഞ്ചായത്തിലെ വഴിക്കടവ് ഡിവിഷന് സി പി എമ്മില് നിന്ന് യു ഡി എഫ് പിടിച്ചെടുക്കുകയായിരുന്നു. മുസ്ലീം ലീഗിലെ ഏലക്കാടന് ബാബു 238 വോട്ടുകള്ക്കാണ് ഇവിടെ വിജയിച്ചത്. മലപ്പുറത്തെ മറ്റ് മൂന്ന് സീറ്റുകളും അവരവരുടെ സിറ്റിംഗ് സീറ്റുകള് തന്നെയായിരുന്നു. ചെറുകാവ് പഞ്ചായത്തിലെ പത്താം വാര്ഡിലും വണ്ടൂര് ഗ്രാമപഞ്ചായത്തിലെ ഒന്പതാം വാര്ഡിലും യു ഡി എഫ് വിജയിച്ചു. തലക്കാട് പഞ്ചായത്ത് പതിനഞ്ചാം വാര്ഡില് എല് ഡി എഫ് സ്ഥാനാര്ത്ഥിയും വിജയിച്ചു. എറണാകുളത്ത് നിര്ണായകമായ വേങ്ങൂര് ഗ്രാമപഞ്ചായത്തിലെ പതിനൊന്നാം വാര്ഡില് എല് ഡി എഫിന്റെ പി വി പീറ്റര് 19 വോട്ടുകള്ക്ക് വിജയിച്ചു. 15 വാര്ഡുകളുള്ള ഇവിടെ എല് ഡി എഫിന് എട്ടും യു ഡി എഫിനും ഏഴും സീറ്റുകളാണ് ഉണ്ടായിരുന്നത്. യു ഡി എഫ് ഇവിടെ വിജയിച്ചിരുന്നുവെങ്കില് അവര്ക്ക് ഭരണം ലഭിക്കുമായിരുന്നു. ഇടതുപക്ഷ അംഗം ടി സജി മരണമടഞ്ഞതിനെത്തുടര്ന്നാണ് ഇവിടെ ഉപതെരഞ്ഞെടുപ്പ് നടന്നത്. എറണാകുളത്തെ കോതമംഗലം വാരപ്പെട്ടി പഞ്ചായത്തിലെ കോഴിപ്പിള്ളി പതിമൂന്നാം വാര്ഡ് യു ഡി എഫ് ഇടതുപക്ഷത്തിന്റെ കയ്യില് നിന്ന് പിടിച്ചെടുത്തു. യു ഡി എഫ് സ്ഥാനാര്ത്ഥി ഷജി ബെസി ഇവിടെ വിജയിച്ചു. കോട്ടയം എലിക്കുളം പഞ്ചായത്തിലെ പതിനാലാം വാര്ഡില് യുഡിഎഫും പത്തനംതിട്ട കലഞ്ഞൂര് പഞ്ചായത്തിലെ ഇരുപതാം വാര്ഡില് എല് ഡി എഫും വിജയിച്ചു. ആലപ്പുഴ മുട്ടാര് പഞ്ചായത്ത് അഞ്ചാം വാര്ഡില് ഇരു കക്ഷികളും തുല്യവോട്ട് നേടി സമനില പാലിച്ചു. ഇതേ തുടര്ന്ന് നടത്തിയ നറുക്കെടുപ്പില് എല്ഡിഎഫിലെ ആന്്റണി വിജയിച്ചതായി പ്രഖ്യാപിച്ചു. തിരുവനന്തപുരം നെടുമങ്ങാട് നഗരസഭയിലെ പതിനാറാംകല്ല് വാര്ഡ് എല്ഡിഎഫ് നിലനിര്ത്തി.സിപിഎമ്മിലെ വിദ്യാവിജയന് 94 വോട്ടിന് ജയിച്ചു